**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

1. **Իրավական ակտի ընդունման անհրաժեշտությունը (նպատակը)**

ՀՀ կառավարության որոշման նախագծի անհրաժեշտությունը պայմանավորված է հետևյալ հանգամանքով.

ՀՀ կառավարության 2021 թվականի ապրիլի 15-ի թիվ 564-Ա որոշման համաձայն, Երևան քաղաքի Նալբանդյան 28 հասցեում գտնվող վարչական շենքի 3-րդ հարկի ամրացված տարածքը հատկացվել է ՀՀ բարձր տեխնոլոգիական արդյունաբերության նախարարությանը՝ ռազմարդյունաբերության կոմիտեի տեղակայման նպատակով, որի անվտանգությունն ապահովելու համար, համաձայն ՀՀ ոստիկանության կողմից ՀՀ վարչապետի աշխատակազմի ղեկավարին ուղղված գրության, ըստ նախնական հետազոտության անհրաժեշտ կլինի ծառայությունն իրականացնել 2/24 ժամյա 10,98 միավոր կրտսեր խմբի ծառայողների միջոցով, ամսական 2,159,788․0 ՀՀ դրամ գումարով։ ՀՀ ոստիկանության կողմից շենքի նշված հատվածի պահպանության աշխատանքները սկսվել են 2022 թվականի մարտի 15-ից և ՀՀ կառավարության 2022 թվականի մայիսի 5-ի թիվ 640-Ն որոշման համաձայն 2.5 ամսվա կտրվածքով 5.4 մլն դրամ է վերաբաշխման միջոցով հատկացվել ՀՀ ոստիկանությանը՝ հիմք ընդունելով ՀՀ կառավարության ֆինանսատնտեսական նախարարական կոմիտեի 2022 թվականի մարտի 15-ի արձանագրության թիվ 1.1 կետով տրված հանձնարարականը:

Նկատի ունենալով, որ Ռազմարդյունաբերության կոմիտեի տեղափոխություն այլ տարածք դեռևս չի սպասվում, որոշման նախագծով առաջարկվում է շենքի պահպանման աշխատանքների ֆինանսավորումն ապահովել նաև 2022 թվականի մնացած 7 ամիսների համար, որի համար կպահանջվի 15,118,5 հազար դրամ, ինչն առաջարկվում է բաշխել համամասնորեն՝ ըստ ամսական վճարի չափի՝ ինն ամսում՝ 8,639.2 հազար դրամ և տարեկան 15,118.6 հազար դրամ:

Ուստի առաջարկվում է ՀՀ բարձր տեխնոլոգիական արդյունաբերության նախարարության 2022 թվականի ՀՀ պետական բյուջեով նախատեսված 1043 ծրագրի 11010 «Թվայնացման և պետական ամպային ենթակառուցվածքային պահանջների, ստանդարտների, ձևաչափերի և ընթացակարգերի մշակում» միջոցառումից՝ 15,118.6 հազար դրամը վերաբաշխման միջոցով ուղղել ՀՀ ոստիկանության 1158 «Ոստիկանության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» ծրագրի 11003 «Պետական պահպանության ծառայությունների կազմակերպում և իրականացում միջոցառմանը»:

**2.Առաջարկվող կարգավորման բնույթը**

Սույն որոշման նախագծով կապահովվի ՀՀ բարձր տեխնոլոգիական արդյունաբերության նախարարության ռազմարդյունաբերության կոմիտեի բնականոն գործունեության ապահովումը:

1. **ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

Որոշման նախագծի ընդունման կապակցությամբ այլ իրավական ակտերում փոփոխություններ չեն նախատեսվում::

**4.Ներկայացվող հարցի կապակցությամբ լրացուցիչ ֆինանսական միջոցների պահանջի անհրաժեշտությունը, ինչպես նաև Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունման արդյունքում ՀՀ 2022 թվականի պետական բյուջեի եկամուտների և ծախսերի փոփոխություն չի առաջանում։

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ**

Ներկայացված նախագիծը չի բխում ռազմավարական ծրագրերից: